Държавен вестник, бр. 24, 2011 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  24
боравене със средства за комуникация и охранителна дейност, изискващи незабавна, продължителна или 
интензивна речева експресия. Ограниченията следва да включат и други дейности, отразени в ЗПХ, ако те 
са свързани със затруднения в речта. Останалите решения по тази рубрика са дадени в табличната част. 
Останалите решения са дадени в табличната част. 
Неуточнени психични разстройства (F99)
F99 Психични разстройства без допълнителни уточнения
Решенията са дадени в табличната част.
Клас VI. Болести на нервната система (G00-G99)
Възпалителни болести на централната нервна система (G00-G09)
Менингити, енцефалити, енцефаломиелити, вътречерепен и вътрегръбначен абсцес, флебит и тром­
бофлебит на вътречерепните венозни синуси и късни последици от тях.
Обективизирането на последиците от преживяно възпалително заболяване на централната нервна 
система се извършва в съответно военно лечебно заведение (ЕЕГ, КТ, МРТ, ЕМГ) и консулт с хабилити­
рано лице за диагностично уточнение на степента на остатъчния неврологичен функционален дефицит.
При тежко протекли заболявания със забавено нормализиране на ликворния синдром, с остатъчна 
неврологична или психична симптоматика и протрахиран възстановителен период над 5 месеца, окон­
чателно решение по годността за военна служба се взема след изтичане на две години от заболяването. 
Затегнато протичане на заболяването при слабо терапевтично повлияване, значителен двигателен 
дефицит, персистиращи болкови прояви, разгънат амиотрофичен синдром – решението е по буква 
„а“ – негодни по всички графи.
При среднотежки форми на възпалително заболяване на ЦНС с умерена степен на остатъчен невро­
логичен дефицит, когато липсват подчертани смущения в двигателните функции, без изразени болеви и 
трофични смущения,  до две години от началото на заболяването решението е по буква „б“ – по графи 
1 и 2 са негодни за военна служба. По графи 3 – 6 са годни с противопоказания: тежки физически на­
товарвания, уредна физкултура, полеви занятия, въоръжен наряд, неблагоприятен микроклимат, невро­
токсични вещества, йонизиращи лъчения.
По буква „в“ графи 1 и 2 са негодни за военна служба до две години от заболяването и при наличие 
на късни прояви или последици от възпалителната болест на ЦНС. По графи 3 – 6 са годни за военна 
служба без ограничения.
Решенията са дадени в табличната част.
Системни атрофии, засягащи предимно централната нервна система (G10-G13)
Болест на Huntington, наследствена атаксия, спинална мускулна атрофия и сродни синдроми.
По всички графи решението е негоден за военна служба. 
Екстрапирамидни и други двигателни нарушения (G20-G26)
Болест на Parkinson,  дегенеративни болести на базалните ганглии, дистония и други двигателни 
нарушения. 
По всички графи решението е негоден за военна служба.
Други дегенеративни болести на централната нервна система (G30-G32)
Болест на Алцхаймер и други дегенеративни болести на нервната система, некласирани другаде.
По всички графи решението е негоден за военна служба.
Демиелизиращи болести на централната нервна система (G35-G37)
Множествена склероза, друга форма на остра дисеминирана демиелинизация, други демиелинизиращи 
болести на централната нервна система. 
Определянето на годността за  военна служба е въз основа на разширената скала за оценка на ин­
валидността (EDSS) по Kurtzke, 1983 год.
По буква „а“ – повече от 3,5 по EDSS – негодни по всички графи.
По буква „б“ – минимален неврологичен дефицит в две ФС до умерен функционален дефицит в една 
ФС (до 3,0 по EDSS) и липса на рецидиви са годни за военна служба по графи 3 – 6 с противопоказа­
ния – значително и продължително психическо  и физическо натоварване и натоварване на крайниците 
(уредна физкултура, продължителна маршировка), неблагоприятен микроклимат при ниски температури 
и влага, невротоксични вещества, йонизиращи лъчения, походи, полеви занятия, въоръжен наряд. 
По графа 1 и 2  – негодни за военна служба.
По буква „в“ – от 0 до 1,5 по EDSS – по графи 1 и 2 – негодни за военна служба, по графи 3 – 6 – го­
дни с ограничения в зависимост от изискванията на служебните задължения и условията на труд.
Епизодични и пароксизмални разстройства (G40-G47)
G40  Епилепсия 
При доказано заболяване и потвърдено в специализирано лечебно  заведение – негоден за военна 
служба  по всички графи.
За военномедицинската комисия са валидни здравни  документи – личен амбулаторен картон с  на­
блюдавани епилептични пристъпи, епикриза от специализирано лечебно заведение за болнична помощ 
или диспансер, етапна епикриза от лекар невролог за провеждано диспансерно наблюдение и лечение, 
рецептурна книжка на хронично болен с изписвани лекарства, протокол за безплатно лечение, КТ на 
главен мозък, актуално ЕЕГ. При поява на заболяването по време на военна служба е необходимо да се 
представи описание на припадъка от очевидци и здравно-производствена характеристика.
При недоказано заболяване, липса на документация, еднократен пароксизмален пристъп или припа­
дък с гърчове без други указания решението е по рубрика R56 – след клинично уточняване годността 
за военна служба по графи 3 – 6 се решава по съответстващата на основното заболяване рубрика. До 
доказване на заболяването военнослужещите задължително се освобождават от дейности, свързани с риск